
Parlamentul României

Camera Deputaţilor

Comisia pentru apărare, ordine                                                          Bucureşti, 19.03.2003

publică şi siguranţă naţională                                                             P.l. 673/2002

Nr.32/177
AVIZ

asupra propunerii legislative privind completarea art. 15 din Legea nr. 75/1994 privind arborarea drapelului României, intonarea imnului naţional şi folosirea sigiliilor cu stema României de către autorităţile şi instituţiile publice

În conformitate cu prevederile art.89 din Regulamentul Camerei Deputaţilor, Comisia pentru apărare, ordine publică şi siguranţă naţională a fost sesizată spre dezbatere şi avizare cu propunerea legislativă privind completarea art.15 din Legea nr.75/1994 privind arborarea drapelului României, intonarea imnului naţional şi folosirea sigiliilor cu stema României de către autorităţile şi instituţiile publice, trimisă comisiei noastre cu adresa nr.673 din 4 martie 2003 şi înregistrat cu nr.32/177 din 4.03.2003.
Potrivit prevederilor art.60 din Regulamentul Camerei Deputaţilor, în şedinţa din 

18 martie 2003, membrii comisiei au examinat propunerea legislativă, expunerea de motive, precum şi avizul Consiliului Legislativ, nr.274/21.02.2003, referitor la completarea art.15 din Legea nr.75/1994.


În urma dezbaterii, membrii comisiei au hotărât, cu unanimitate de voturi pentru, respingerea  propunerii legislative, cu următoarea motivaţie:

Ordonanţa Guvernului nr.20/2003 privind acordarea dreptului de a procura, deţine şi folosi sigilii cu stema României şi timbru sec  instituţiilor de învăţământ superior particulare acreditate, care fac parte din sistemul naţional de învăţământ, publicată în Monitorul Oficial   nr.61 din 1 februarie 2003, acoperă toată sfera de reglementare preconizată în prezenta propunere legislativă.

În raport de obiectul şi conţinutul său, propunerea face parte din categoria legilor ordinare.

VICEPREŞEDINTE,

Marcu TUDOR

